./data/phi0474/phi035/phi0474.phi035.perseus-lat2.xml
M. Tullius Cicero
Antoni lumina, nonne ante oculos proponitis? primum duos conlegas Antoniorum et Dolabellae, Nuculam et Lentonem, Italiae divisores lege ea quam senatus per vim latam iudicavit; quorum alter commentatus est mimos, alter egit tragoediam  quid dicam de Apulo Domitio? cuius modo bona proscripta vidi  tanta procuratorum est neglegentia  at hic nuper sororis filio infudit venenum, non dedit  sed non possunt non prodige vivere qui nostra bona sperant, cum effundant sua  vidi etiam P  Deci auctionem, clari viri, qui maiorum exempla persequens pro alieno se aere devovit  emptor tamen in ea auctione inventus est nemo  hominem ridiculum qui se exserere aere alieno putet posse, cum vendat aliena